Old Town House in Kaapstad Middestad, Kaapstad, Wes-Kaap
http://www.iziko.org.za/museums/michaelis-collection-at-the-old-town-house Besoek Webwerf
Maandag, Dinsdag, Woensdag, Donderdag, Vrydag, Saterdag vanaf 10:00 am tot 5:00 pm
Geskep: Donderdag 18 September 2014 ; Laas opgedateer: Woensdag 13 Maart 2019 Jesus se wederkoms (met spesiale verwysings na gedeeltes uit Mattheus 24 en 25, en Lukas 17 en 21) Deel 9: Die talente | 4windkoinonia
← Foundational Themes in Genesis – Study 83
Foundational Themes in Genesis – Study 84 →
Ons as mens ervaar die vleeslike Christus eerste in ons lewe (ons ken Hom “na die vlees”) voordat die Vader Christus aan ons openbaar in Sy geestelike vorm. As Paulus die volgende woorde skryf, praat hy met ‘n ekslusiewe groep (wat hy “ons” noem), en hierdie groep kan hierdie onderskeid tref tussen die Christus “na die vlees” en Christus in geestelike vorm…
Tydens Jesus se eerste koms na ons ervaar ons Hom in vleeslike terme (op die fisiese vlak), en selfs op daardie vlak is die Christus “na die vlees” baie indrukwekkend en ons is verwonder oor dit wat Hy aan ons skenk in vleeslike terme.
Vader het Jesus in ‘n vleeslike vorm in ‘n krip in Bethlehem aan die wêreld voorgestel.
Jesus kon grootword as ‘n onderdanige seun in Sy ouerhuis in Sy tuisdorp, Násaret.
Maar toe Hy omtrent 30 jaar oud was, het Jesus se lewe op aarde ‘n ander draai geneem…
Luk 3:23 En Hy, Jesus, was omtrent dertig jaar oud toe Hy begin leer het; en Hy was, soos hulle gemeen het, die seun van Josef, die seun van Eli…
Dit is veral in Sy laaste drie en ‘n half jaar op die aarde dat Jesus groot wonders en tekens voor mense gedoen en hul probleme opgelos het, maar Hy was net beperk tot ‘n sekere geografiese gebied:
Mat 4:23-25 En Jesus het deur die hele Galiléa rondgegaan en in hulle sinagoges geleer en die evangelie van die koninkryk verkondig en elke siekte en elke kwaal onder die volk genees. 24 En die gerug aangaande Hom is versprei oor die hele Sírië; en hulle het na Hom gebring almal wat ongesteld was, wat gekwel was deur allerhande siektes en pyne en wat van duiwels besete was, en maansiekes en verlamdes; en Hy het hulle gesond gemaak. 25 En groot menigtes het Hom gevolg van Galiléa en Dekápolis en Jerusalem en Judéa en van oorkant die Jordaan af.
In die stadium van Sy vleeslike bediening op aarde het “groot menigtes” Jesus gevolg. Hy het duidelik Sy intieme bewustheid van die mens en sy probleme op ‘n daadwerklike wyse uitgeleef. Jesus het dus in Sy 33 jaar tydperk op aarde alles persoonlik ervaar wat ons almal aan blootgestel word op ‘n daaglikse manier ons hele lewe lank:
Jesus se tyd op die aarde bewys dat Hy inderdaad kwalifiseer as ons intieme persoonlike Hoëpriester voor die Vader. As Skepper het Hy intensiewe kennis oor ons, maar Hy het self op ons aardse vlak kom leef in vlees:
Jesus (in vlees) het toe gesterf aan ‘n kruis, Hy was begrawe, maar was op die derde dag uit die dood opgewek deur die Vader, volgens die Skrifte:
Na Sy opstanding uit die dood was Jesus weereens verenig met die Vader en in gees “opgeneem”. Daar was ‘n spesiale geleentheid gereël waar Jesus “weggeneem” was deur ‘n wolk om vir ‘n tyd nie deur die fisiese oë van mense gesien te kan word nie:
Hand 1:6-9 Die wat bymekaargekom het, vra Hom toe en sê: Here, gaan U in hierdie tyd die koninkryk vir Israel weer oprig? 7 En Hy antwoord hulle: Dit kom julle nie toe om die tye of geleenthede te weet wat die Vader deur sy eie mag bepaal het nie; 8 maar julle sal krag ontvang wanneer die Heilige Gees oor julle kom, en julle sal my getuies wees in Jerusalem sowel as in die hele Judéa en Samaría en tot aan die uiterste van die aarde. 9 En nadat Hy dit gesê het, is Hy opgeneem terwyl hulle dit sien; en ‘n wolk het Hom voor hulle oë weggeneem.
Daar is egter ‘n belofte opgeteken in die Skrifte dat Jesus weer sal kom en Homself aan mense sal vertoon:
Hand 1:10-11 En toe hulle nog stip na die hemel kyk terwyl Hy weggaan, staan daar twee manne in wit klere by hulle, 11 wat sê: Galilése manne, waarom staan julle en kyk na die hemel? Hierdie Jesus wat van julle opgeneem is in die hemel, sal net so kom soos julle Hom na die hemel sien wegvaar het.
Jesus sal Homself dus weer aan mense vertoon voor die oë van mense, en dit sal weer gebeur deur ‘n wolk. Hier is die wolk waardeur Jesus Homself weer voor mense se oë sal verskyn:
Heb 12:1-2 Daarom dan, terwyl ons so ‘n groot wolk van getuies [Grieks: “martus” = martelare] rondom ons het, laat ons ook elke las aflê en die sonde wat ons so maklik omring, en met volharding die wedloop loop wat voor ons lê, 2 die oog gevestig op Jesus, die Leidsman en Voleinder van die geloof, wat vir die vreugde wat Hom voorgehou is, die kruis verdra het, die skande verag het en aan die regterkant van die troon van God gaan sit het.
Dit is hierdie “wolk van getuies” waarin Jesus nou reeds kom, en hulle sal later aan die hele wêreld vertoon word. Hierdie “getuies” is inderdaad martelare vir die geloof wat hulle het, maar hulle weet dat die teenswoordige lyding nie opweeg teen die heerlikheid wat aan hulle openbaar word nie.
Net aan die “kinders van God”, die getuies van Christus, word die waarheid nou openbaar. Die waarheid is dus nie nou aan almal openbaar nie, derhalwe verwys die skrywers van die Nuwe Testaent-geskrifte baie keer na die “ons” in hulle skrywes, wat dan na die min uitverkorenes verwys wat wel die “wolk van getuies” is. Die waarheid word nou eerste gegee aan hierdie ekslusiewe groep wie die Vader uitverkies het om nou in Christus “opgeneem” te word. Dit is ook hierdie groep wie Christus dan ook op ‘n latere stadium sal bystaan in die voltooiing van die saligheidsplan:
Joh 6:44-47 Niemand kan na My toe kom as die Vader wat My gestuur het, hom nie trek nie; en Ek sal hom opwek in die laaste dag. 45 Dit is geskrywe in die profete: En hulle sal almal deur God geleer wees. Elkeen dan wat dit van die Vader gehoor en geleer het, kom na My toe. 46 Nie dat iemand die Vader gesien het nie, behalwe Hy wat van God kom: Hy het die Vader gesien. 47 Voorwaar, voorwaar Ek sê vir julle, wie in My glo, het die ewige lewe.
Jesus (“Hy [wie] opgevaar het in die hoogte”) gee aan mense gawes en talente wat hulle dan op verskillende maniere gebruik, soos Hy bepaal en bewerkstellig volgens die raad van Sy wil (“Hy [het’] die gevangenes gevange geneem”):
Efes 4:8 Daarom sê Hy: Toe Hy opgevaar het in die hoogte, het Hy die gevangenes gevange geneem en gawes aan die mense gegee.
Die gewone mens gebruik die gawes en talente sonder die kennis van waar die gawes en talent vandaan kom, en hulle word in hul vlees opgepof. Dit is dan ook hier waar God ‘n groot onderskeid tref tussen hulle wie die vlees dien en hulle wie Jesus “in gees en waarheid” dien (Joh 4:24; 2Kor 5:16; 2Kor 11:3).
Hulle wie Jesus nou in gees leer ken en dien, sien Sy woorde en opdragte op ‘n heel ander vlak as hulle wie die vlees dien. Hierdie skeiding in begrip tussen diegene wat vleeslik is en diegene wat die dinge van die gees kan sien, geld ook vir die wederkoms van Jesus:
Joh 14:15-18 As julle My liefhet, bewaar my gebooie. 16 En Ek sal die Vader bid, en Hy sal julle ‘n ander Trooster gee om by julle te bly tot in ewigheid: 17 die Gees van die waarheid wat die wêreld nie kan ontvang nie, omdat dit Hom nie sien en Hom nie ken nie; maar julle ken Hom, omdat Hy by julle bly en in julle sal wees. 18 Ek sal julle nie as wese agterlaat nie; Ek kom weer na julle toe.
In hierdie studie-reeks kyk ons na hierdie tweede koms van Jesus soos dit beskryf word in Mattheus 24-25, en ook in Lukas 17 en 21. Tien belangrike aspekte word uit hierdie hoofstukke gehaal wat ons help om die wederkoms van Jesus aan ons verstaanbaar te maak, soos God wil:
Mat 25:14-30 Want dit is soos ‘n man wat op reis wou gaan en sy diensknegte roep en aan hulle sy besittings toevertrou. 15 En aan die een gee hy vyf talente en aan die ander twee en aan die ander een, aan elkeen na sy vermoë; en hy het dadelik op reis gegaan. 16 En die een wat die vyf talente ontvang het, het daarmee gaan werk en vyf ander talente gewin. 17 Net so het die een wat die twee ontvang het, self ook twee ander verdien. 18 Maar hy wat die een ontvang het, het in die grond gaan grawe en die geld van sy heer weggesteek. 19 En ná ‘n lang tyd het die heer van daardie diensknegte gekom en met hulle afgereken. 20 En die een wat die vyf talente ontvang het, kom en bring vyf ander talente en sê: Meneer, vyf talente het u aan my toevertrou; hier het ek vyf ander talente daarby verdien. 21 En sy heer sê vir hom: Mooi so, goeie en getroue dienskneg, oor weinig was jy getrou, oor veel sal ek jou aanstel. Gaan in in die vreugde van jou heer. 22 En die een wat die twee talente ontvang het, kom ook en sê: Meneer, twee talente het u aan my toevertrou; hier het ek twee ander talente daarby verdien. 23 Sy heer sê vir hom: Mooi so, goeie en getroue dienskneg, oor weinig was jy getrou, oor veel sal ek jou aanstel. Gaan in in die vreugde van jou heer. 24 En die een wat die een talent ontvang het, kom ook en sê: Meneer, ek het u geken, dat u ‘n harde man is wat maai waar u nie gesaai het nie, en bymekaarmaak waar u nie uitgestrooi het nie; 25 omdat ek bang was, het ek gegaan en u talent in die grond weggesteek. Hier het u wat aan u behoort. 26 Maar sy heer antwoord en sê vir hom: Jou slegte en luie dienskneg, jy het geweet dat ek maai waar ek nie gesaai het nie, en bymekaarmaak waar ek nie uitgestrooi het nie. 27 Daarom moes jy my geld by die wisselaars gestort het, en ek sou by my koms wat aan my behoort, met rente ontvang het. 28 Neem dan die talent van hom weg en gee dit aan die een wat die tien talente het; 29 want aan elkeen wat het, sal gegee word, en hy sal oorvloed hê; maar van hom wat nie het nie, van hom sal weggeneem word ook wat hy het. 30 En werp die nuttelose dienskneg uit in die buitenste duisternis; daar sal geween wees en gekners van die tande.
Vers 14 van Mattheus 25 lees…
Die tweede koms van Jesus word ook genoem “die dag van die Here” in die Skrifte en dit is inderdaad die dag van afrekening (waartydens elkeen persoonlik “rekenskap gee”) soos die drie diensknegte in die gelykenis in Mattheus 25 dan ook uitbeeld in hul tyd van rekenskap gee. Dit is baie duidelik in die Skrifte dat “elkeen van ons [sal] dan vir homself [of haarself] aan God rekenskap gee”…
Rom 14:11-12 Want daar is geskrywe: So waaragtig as Ek leef, sê die Here, voor My sal elke knie buig, en elke tong sal God bely. 12 So sal elkeen van ons dan vir homself aan God rekenskap gee.
In hierdie spesifieke gelykenis in Mattheus 25 neem ons kennis van drie tipe diensknegte om aan ons belangrike geestelike lesse te leer oor onsself. Ons leef van elke woord uit God se mond (Matt 4:4), en daarom is die drie persone ook verteenwoordigend van ons geestelike groeiproses. Die getalle 1, 2 en 5 en hul onderskeie geestelike betekenisse, word spesifiek gebruik in die gelykenis van die talente om ons ook meer te leer oor ons eie proses van rekenskap gee aan ons eie Heer, Jesus Christus.
Mat 25:14-15 Want dit [die koms van die Here / die dag van die Here] is soos ‘n man wat op reis wou gaan en sy diensknegte roep en aan hulle sy besittings toevertrou. 15 En aan die een gee hy vyf talente en aan die ander twee en aan die ander een, aan elkeen na sy vermoë; en hy het dadelik op reis gegaan.
Kom ons begin by die getal 1 wat in vers 15 van Mattheus 25 voorkom. Die getal 1 word hier in sy negatiewe toepassing gebruik. Die positiewe geestelike toepassing van die getal een verwys na die Een “UIT wie alles is”, naamlik die Vader:
In sy negatiewe toepassing, het die geestelike toepassing van die getal een betrekking op self (ons eie mens van sonde). Die mens is van nature gefokus op self en sy eie bestaan en oorlewing. In die tyd waar vlees en sonde oor ons heers, beheer ons eie denke en oortuigings ons. Die een talent ontbloot die slegte en luie dienskneg en sy valse denkwyses in ons. Luister na die verkeerde denkwyses en patetiese verweer toe hierdie dienskneg uiteindelik moes rekenskap gee aan sy heer…
Mat 25:24-25 En die een wat die een talent ontvang het, kom ook en sê: Meneer, ek het u geken, dat u ‘n harde man is wat maai waar u nie gesaai het nie, en bymekaarmaak waar u nie uitgestrooi het nie; 25 omdat ek bang was, het ek gegaan en u talent in die grond weggesteek. Hier het u wat aan u behoort.
Hierdie heer het duidelik geweet waarom hy net een talent aan hierdie dienskneg gegee het. God ken ons harte en dit is dus geen verrassing vir God as ons dink en doen wat Hy in ons harte geplaas het nie. Dit word duidelik gesê dat aan elkeen van die drie diensknegte gegee was “na sy vermoë”.
God ontbloot egter ons eie harte aan ons op die regte tyd.
Die slegte en luie dienskneg het ook dan presies gedoen volgens wat in sy hart was – hy het sy talent gaan begrawe want hy was bang. Hierdie aksie van hierdie dienskneg verwys na hoe die self in ons van nature optree – ons is op self gefokus:
Mat 25:18 Maar hy wat die een ontvang het, het in die grond gaan grawe en die geld van sy heer weggesteek.
Die vleesmens is net oor homself, en wat hy uit iets kan kry (sy eie voortbestaan, sy eer, sy geluk, sy voorspoed, ens). Daarom het die slegte en luie dienskneg sy talent gaan begrawe. Kyk net hoe hy geredeneer het en ons leer baie daaruit:
Hy het nie sy heer geken nie! Die heer het aan hom dinge gegee en hom voorsien van die een talent – hy kon dit nie eens sien nie. Die heer het inderdaad gesaai en geplant in hierdie man se lewe. Maar hierdie dienskneg was bang want hy was gefokus op selfoorlewing! Vrees laat mens baie dinge glo wat glad nie so is nie. Vrees skilder donker prentjies en dit hou ons in ‘n gevangenis:
Spr 29:25 Die vrees vir die mens span ‘n strik; maar hy wat op die HERE vertrou, sal beskut word.
As hierdie man eerder sy heer gevrees het en hom met eerbied hanteer het, sou hy nie in hierdie strik van vrees getrap het nie. Deur te werk met sy talent sou hy ontsnap het uit sy vrees.
Mat 25:27 Daarom moes jy my geld by die wisselaars gestort het, en ek sou by my koms wat aan my behoort, met rente ontvang het.
Die heer het egter hom geantwoord volgens die persoon se eie wanopvattings:
Mat 25:26 Maar sy heer antwoord en sê vir hom: Jou slegte en luie dienskneg, jy het geweet dat ek maai waar ek nie gesaai het nie, en bymekaarmaak waar ek nie uitgestrooi het nie.
God hanteer ons volgens ons eie hart se oortuigings, soos God dit bepaal! God antwoord ons ook op die wyse waarop ons Hom sien:
Vir hulle wat glo dat God ‘n liefdelose monster is, wat nie almal Sy menslike skepsels kan red nie, sal volgens hul eie woorde geoordeel word. Die slegte en luie dienskneg se straf was groot – volgens die oortuigings en vrese van sy eie hart!
Alle slegte diensknegte weet nie dat die Here inderdaad alles “saai” en plant in ons lewe (die goed en die kwaad) – Hy is die enigste Skepper van alles:
God skep nie net alles nie, Hy beheer ook alles van begin tot einde. Sy raad bestaan en Sy wil heers oor alles.
God alleen is soewerein oor alles en Hy doen en kry alles reg soos Hy dit wil hê!
God saai dus alles en Hy besluit ook wat moet groei of doodgaan. Elke ‘saadkorrel’ wat God ookal saai val op die plek soos Hy dit bepaal:
Mat 13:3-9 En Hy het baie dinge deur gelykenisse tot hulle gespreek en gesê: ‘n Saaier het uitgegaan om te saai; 4 en terwyl hy saai, val ‘n deel langs die pad, en die voëls het gekom en dit opgeëet. 5 En ‘n ander deel het op rotsagtige plekke geval waar daar nie baie grond was nie; en dadelik het dit opgekom, omdat daar geen diepte van grond was nie; 6 maar toe die son opgaan, is dit verskroei, en omdat dit geen wortel gehad het nie, het dit verdroog. 7 En ‘n ander deel het in die dorings geval, en die dorings het opgekom en dit verstik. 8 En ‘n ander deel het in die goeie grond geval en vrug opgelewer: die een honderd—, die ander sestig—, die ander dertigvoudig. 9 Wie ore het om te hoor, laat hom hoor!
“Wie ore het om te hoor, laat hom hoor” dat God alles beheer. Die hele oes is inderdaad op die einde van die dag God s’n.
Ons almal werk soos God dit bepaal. Ook dit het die slegte en luie dienskneg niks van geweet nie:
1Kor 3:7-9 So is dan hy wat plant of hy wat natmaak, niks nie, maar God wat laat groei. 8 Maar hy wat plant en hy wat natmaak, is een, maar elkeen sal sy eie loon volgens sy eie arbeid ontvang. 9 Want ons is medewerkers van God; die akker van God, die gebou van God is julle.
Die eerste ding wat ons doen as ons hierdie waarheid begin sien, is om die volgende vraag te vra in ons tyd van ongeloof:
Niemand kan inderdaad God se wil weerstaan nie, en Hy neem ons deur ‘n proses om dit uit te vind. In die hele proses leer ons egter soveel belangrike dinge van God en van ons eie plek in Sy skepping.
Rom 9:20-21 Maar tog, o mens, wie is jy wat teen God antwoord? Die maaksel kan tog nie vir die maker sê: Waarom het u my so gemaak nie? 21 Of het die pottebakker nie mag oor die klei, om uit dieselfde klomp die een voorwerp tot eer en die ander tot oneer te maak nie?
Die ander twee dienskengte was egter meer volwasse, en hulle word dus gebruik om ‘n latere stadium in ons geestelike ontwikkeling uit te beeld. Die getalle 2 en 5 word veral gebruik in hul positiewe toepassing in die tyd wanneer ons gehoorsaam is aan God se Woord en gevul is met God se vrees en verlos word van die vrees van mens. Die vrees van mens besoedel ons gees:
Die een dienskneg het twee talente ontvang. Die getal 2 word in sy positiewe toepassing gebruik as die geestelike simbool vir God se uitverkorenes (die “wolk van getuies” – Heb 12:1).
Open 11:3-4 En Ek sal aan my twee getuies [Grieks: “martus” = martelare] gee dat hulle, met sakke bekleed, duisend twee honderd en sestig dae lank sal profeteer. 4 Hulle is die twee olyfbome en die twee kandelaars wat voor die God van die aarde staan.
Heb 12:1 Daarom dan, terwyl ons so ‘n groot wolk van getuies [Grieks: “martus” = martelare] ons het, laat ons ook elke las aflê en die sonde wat ons so maklik omring, en met volharding die wedloop loop wat voor ons lê,
Die (“twee”) getuies van Jesus is inderdaad al die martelare wat nou hul aardse lewe verloor en saam met Christus sterf. Deur Christus is hulle die lig en sout van die aarde:
Hy skenk aan elkeen van Sy getuies nou in hierdie lewe ‘n mate van geloof om te profeteer en God se werke in hulle en in hierdie skepping te verkondig:
Hulle wat woeker met dit wat hulle ontvang het weet dat geloof produseer werke, die goeie werke van Christus in hulle, en hulle is altyd bewus van hierdie gawe van God wat hulle uitleef – dit is nie hul eie werke nie:
As ons woeker simboliseer dit dat ons groei. Groei kom deur ‘n skoonmaakproses – ‘n vurige oordeel. Ons geloof moet groei en sterk word en daar is net een manier wat God dit doen:
Die getal 2 sluit aan by die getal 5 in die geestelike toepassing op God se getroue diensknegte (“die huis van God”) wat nou getugtig word deur die oordeel van God.
Deur God se oordeel volbring die getuies die vrugte en werke van die geregtigheid van Christus in hulle, “om die goddeloosheid en wêreldse begeerlikhede te verloën, ingetoë en regverdig en vroom in die teenwoordige wêreld te lewe”(Jes 26:9-10; Tit 2:11).
Dit is hoe die ware getuies van Jesus dan ook as die verstandige maagde uitgewys word want hulle lampe is vol – hulle weet dit is Christus alleen wie IN hulle werk. Hulle neem die Olie (Christus se Woorde van gees) saam met hulle oral waar hulle gaan:
Die diensknegte met die twee en die vyf talente het hul talente verdubbel, net soos Job ook dubbel ontvang het nadat Hy besef het dat dit God was wat alles in Sy lewe gegee en weggeneem het, en ook verstaan het waarom ander mense doen wat hulle doen. Selfs ons vyande is gegee vir ons geestelike ontwikkeling. Alles is van God en ons moet daarin berus:
Die getroue dienskengte wie hul heer gevrees het deur te woeker met hul onderskeie talente, het groot winste gemaak:
Mat 25:16-17 En die een wat die vyf talente ontvang het, het daarmee gaan werk en vyf ander talente gewin. 17 Net so het die een wat die twee ontvang het, self ook twee ander verdien.
Die arbeider in Christus is sy loon werd en sal nie beskaamd staan voor God nie:
Mat 25:28-29 Neem dan die talent van hom weg en gee dit aan die een wat die tien talente het; 29 want aan elkeen wat het, sal gegee word, en hy sal oorvloed hê; maar van hom wat nie het nie, van hom sal weggeneem word ook wat hy het.